CELEX: 32019L0475
Language: sl
Date: 2019-02-18 00:00:00
Title: Direktiva Sveta (EU) 2019/475 z dne 18. februarja 2019 o spremembi direktiv 2006/112/ES in 2008/118/ES glede vključitve italijanske občine Campione d'Italia in italijanskih voda Luganskega jezera v carinsko območje Unije in v ozemeljsko uporabo Direktive 2008/118/ES

25.3.2019   
               
               
                  SL
               
               
                  Uradni list Evropske unije
               
               
                  L 83/42
               
            
         DIREKTIVA SVETA (EU) 2019/475
         z dne 18. februarja 2019
         o spremembi direktiv 2006/112/ES in 2008/118/ES glede vključitve italijanske občine Campione d'Italia in italijanskih voda Luganskega jezera v carinsko območje Unije in v ozemeljsko uporabo Direktive 2008/118/ES
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 113 Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju mnenja Evropskega parlamenta (1),
         ob upoštevanju mnenja Evropskega ekonomsko-socialnega odbora (2),
         v skladu s posebnim zakonodajnim postopkom,
         ob upoštevanju naslednjega:
         
                     (1)
                  
                  
                     Z dopisom z dne 18. julija 2017 je Italija zahtevala, da se italijanska občina Campione d'Italia in italijanske vode Luganskega jezera vključijo v carinsko območje Unije, kot je opredeljeno v Uredbi (EU) št. 952/2013 Evropskega parlamenta in Sveta (3), ter v ozemeljsko uporabo Direktive Sveta 2008/118/ES (4) za namene trošarin, medtem ko bi ta ozemlja ostala zunaj ozemeljske uporabe Direktive Sveta 2006/112/ES (5) za namene davka na dodano vrednost.
                  
               
                     (2)
                  
                  
                     Italijansko občino Campione d'Italia, italijansko enklavo na švicarskem ozemlju, in italijanske vode Luganskega jezera bi bilo treba vključiti v carinsko območje Unije, ker zgodovinski razlogi, kot sta njuna odročnost in gospodarsko slabši položaj, na podlagi katerih sta bili ti ozemlji izključeni, ne obstajajo več. Iz istih razlogov bi bilo treba ti ozemlji vključiti v ozemeljsko uporabo Direktive 2008/118/ES.
                  
               
                     (3)
                  
                  
                     Vendar Italija želi, da bi bili ti ozemlji še naprej izključeni iz ozemeljske uporabe Direktive 2006/112/ES, saj je to bistvenega pomena za to, da se z uporabo sistema lokalne posredne obdavčitve v skladu s švicarskim sistemom davka na dodano ohranijo enaki konkurenčni pogoji med gospodarskimi subjekti s sedežem v Švici in italijansko občino Campione d'Italia.
                  
               
                     (4)
                  
                  
                     Ta direktiva bi morala biti tesno povezana z Uredbo (EU) 2019/474 Evropskega parlamenta in Sveta (6). Zato bi se nacionalni ukrepi za prenos, ki so potrebni za skladnost s to direktivo, morali uporabljati od datuma začetka uporabe navedene uredbe.
                  
               
                     (5)
                  
                  
                     Direktivi 2006/112/ES in 2008/118/ES bi bilo zato treba ustrezno spremeniti –
                  
               SPREJEL NASLEDNJO DIREKTIVO:
         
            Člen 1
            V Direktivi 2006/112/ES se člen 6 spremeni:
            
                        (1)
                     
                     
                        v odstavku 1 se dodata naslednji točki:
                        
                                    „(f)
                                 
                                 
                                    Campione d'Italia;
                                 
                              
                                    (g)
                                 
                                 
                                    italijanske vode Luganskega jezera.“;
                                 
                              
                  
                        (2)
                     
                     
                        v odstavku 2 se točki (f) in (g) črtata.
                     
                  
         
            Člen 2
            V členu 5(3) Direktive 2008/118/ES se točki (f) in (g) črtata.
         
         
            Člen 3
            
               1.   Države članice do 31. decembra 2019 sprejmejo in objavijo predpise, potrebne za uskladitev s to direktivo. O tem takoj obvestijo Komisijo.
               Države članice te predpise uporabljajo od 1. januarja 2020.
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.   Države članice sporočijo Komisiji besedilo temeljnih določb predpisov nacionalnega prava, sprejetih na področju, ki ga ureja ta direktiva.
            
         
         
            Člen 4
            Ta direktiva začne veljati dvajseti dan po objavi v Uradnem listu Evropske unije.
         
         
            Člen 5
            Ta direktiva je naslovljena na države članice.
         
         
            V Bruslju,18. februarja 2019
            
               
                  Za Svet
               
               
                  Predsednik
               
               N. BĂDĂLĂU
            
         
         
            (1)  Mnenje z dne 2. oktobra 2018 (še ni objavljeno v Uradnem listu).
         
            (2)  Mnenje z dne 11. julija 2018 (UL C 367, 10.10.2018, str. 117).
         
            (3)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
         
            (4)  Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, 14.1.2009, str. 12).
         
            (5)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (6)  Uredba (EU) 2019/474 Evropskega parlamenta in Sveta z dne 19. marca 2019 o spremembi Uredbe (EU) št. 952/2013 o carinskem zakoniku Unije (glej stran 38 tega Uradnega lista).